b"\n_START_ARTICLE_\nSecretaria d'Estat de Turisme\n_START_SECTION_\nHist\xc3\xb2ria\n_START_PARAGRAPH_\nLa Secretaria d'Estat de Turisme apareix a Espanya per primera vegada en la Legislatura Constituent de 1977, mantenint-se amb aquesta denominaci\xc3\xb3 fins a 1982 quan se suprimeix. El govern de Aznar va tornar a crear aquesta Secretaria d'Estat sota la denominaci\xc3\xb3 de Comer\xc3\xa7 i Turisme i PIME i en la seva segona legislatura d'Aznar, canvio la denominaci\xc3\xb3 a Comer\xc3\xa7 i Turisme. De 2004 a 2008 es va dir Secretaria d'Estat de Turisme i Comer\xc3\xa7 i en 2009 va canviar a la denominaci\xc3\xb3 original i que avui es mant\xc3\xa9, Secretaria d'Estat de Turisme.\n_START_SECTION_\nFuncions\n_START_PARAGRAPH_\nLa Secretaria d'Estat de Turisme, sota la superior direcci\xc3\xb3 del Ministre d'Energia, Turisme i Agenda Digital, exercir\xc3\xa0 les funcions que l'article 62 de la Llei 40/2015, d'1 d'octubre, de R\xc3\xa8gim Jur\xc3\xaddic del Sector P\xc3\xbablic atribueix als Secretaris d'Estat i aquelles altres funcions que atribueixi la legislaci\xc3\xb3 vigent al Departament en relaci\xc3\xb3 amb el sector tur\xc3\xadstic. D'aquesta manera, dur\xc3\xa0 a terme quantes accions siguin precises per a la definici\xc3\xb3, desenvolupament, coordinaci\xc3\xb3 i execuci\xc3\xb3 de les pol\xc3\xadtiques tur\xc3\xadstiques de l'Estat, sense perjudici de les compet\xc3\xa8ncies de la Comissi\xc3\xb3 Interministerial de Turisme, aix\xc3\xad com les relacions tur\xc3\xadstiques institucionals de la Administraci\xc3\xb3 General de l'Estat amb organitzacions internacionals, p\xc3\xbabliques o privades, i la cooperaci\xc3\xb3 tur\xc3\xadstica internacional, en coordinaci\xc3\xb3 amb el Ministeri d'Afers Exteriors i de Cooperaci\xc3\xb3 d'Espanya. A m\xc3\xa9s, i a trav\xc3\xa9s de l'Institut de Turisme d'Espanya (TURESPA\xc3\x91A), O.A., la Presid\xc3\xa8ncia del qual li correspon al titular de la Secretaria d'Estat, exerceix la funci\xc3\xb3 de promoci\xc3\xb3 exterior del turisme."